**Felelősségvállalási nyilatkozat**

**Gólyatáborban való részvételre**

Bűntetőjogi felelősségem tudatában kijelentem, hogy a Magyar Agrár- és Élettudományi Egyetem Hallgatói Önkormányzata által szervezett gólyatáborban a tábor szervezői által rendelkezésemre bocsátott szabályokat és a gólyatábor házirendjét megismertem, azokat magamra nézve kötelezőnek fogadom el és betartom, az általam okozott károkért teljes anyagi felelősséget vállalok.

Saját testi épségemért, egészségemért vállalom a felelősséget.

Tudomásul veszem, hogy a gólyatábor teljes ideje alatt a gólyatábor területén vagyok köteles tartózkodni, melynek elhagyása csak a táborvezető előzetes értesítésével/engedélyével lehetséges, ennek elmulasztása esetén tudomásul veszem, hogy a szervezők, illetve az Egyetem semmilyen felelősséggel nem tartoznak irányomban, azt a saját felelősségemre teszem. Tudomásul veszem továbbá, hogy amennyiben engedély nélkül elhagyom a gólyatábor területét, akkor a szervezők minden jogkövetkezmény nélkül megtagadhatják az újbóli belépésemet.

Kijelentem, hogy a programokon saját felelősségemre veszek részt. Kijelentem, hogy a tábor ideje alatt az általam okozott balesetekért a szervezőség nem hibáztatható.